da da da da da sv da ka da da hi da da de da da da nb da da de da da da de da sv da da da da en en en en de nb hi sv da da da da da de da
IndiensPortalens Opslagstavle: Forskelle mellem versioner - Wikibooks
Versionen fra 20. aug. 2020, 19:24
385 bytes tilføjet ,  for 2 år siden
Versionen fra 20. aug. 2020, 13:47 (redigér)
Birthemolhave (diskussion | bidrag)
(→‎Arrangementer står efter den dag, de finder sted, så scroll ned og find det, du vil opleve:)
Versionen fra 20. aug. 2020, 19:24 (redigér) (fjern redigering)
Birthemolhave (diskussion | bidrag)
(→‎Nyhed - kort tid)
Corona fik udenlandske turister i Indien til at gå i selvisolation i en klippehule uden for '''verdens yogahovedstad, byen Rishikesh''' i delstaten Uttarakhand i det nordlige Indien ved foden af Himalayabjergene. Det indiske politi fik nys om gruppen og fik de 6 udlændinge hentet ud af hulen og placeret i en nærliggende ashram søndag 19. april. "Vi har bedt dem om at gå i karantæne i to uger for en sikkerheds skyld, men gruppen så ud til at være ved godt helbred", fortæller Mukesh Chand, der er talsmand for politiet i Uttarakhand, til CNN. (Citat af artikel af Rasmus Lanken Ottesen, JP. Indblik søndag 26. april 2020).
Først var kæmpe nedlukning en succes, men nu begynder de indiske tal at stige. I denne uge åbnede Indien et omfattende evakueringsprogram for de hundredetusinder af migrantarbejdere, som strandede langt fra hjemmet, da Narendra Modi med få timers varsel dekreterede landet lukket ned. 10 delstater deltager i '''Shramik Express''', der foreløbig har bragt over 100.000 migrantarbejdere, studerende og pilgrimme tilbage til deres hjemstater gennem det lukkede Indien: Uttar Pradesh, Tamil Nadu, Andhra Pradesh, Karnataka, Telangana, Kerala, Rajasthan, Maharashtra, Jharkhan og Gujarat. Med forbløffende lave tal, landets indbyggertal taget i betragtning, ligger Indien i bunden af alle statistikker med blot et coronarelateret dødsfald pr. 1 mio. borgere. De første tog blev sendt af sted i weekenden, og det er planen at fortsætte, så længe der er behov, og det kan gøres sikkert. Foreløbig her ti stater meldt sig til projektet, Shramik Express opkaldt efter en kendt næsten 1.800 km lang eksprestogsforbindelse mellem Gujarat og det østlige Indien. Hvert tog består af 24 vogne. Hver med 72 sæder. På grund af social afstand bliver der maksimalt lukket 54 personer ind i hver, således at hvert tog rummer mellem 1.000 og 1.200 passagerer. Passagererne skal registreres hos de lokale myndigheder og bliver screenet, inden de fragtes til togstammerne. Billetterne er gratis, og de rejsende udstyres med mad og vand inden afgang. Der er ingen stop undervejs, og når de er fremme ved endestationen, modtages de igen af de lokale myndigheder og fragtes videre i busser. Onsdag var over 100.000 blevet sendt hjemover. (Citat fra artikel af Jan Lund i JP International s. 18, Fredag 8. maj 2020). 500 togvogne bliver coronahospitaler på grund af mangel på hospitalspladser. I New Delhi er der registreret 2.000 nye tilfælde de seneste to døgn. Indien er sine omkring 20 mio. indbyggere og med storbyerne Mumbai og Ahmedabad det fjerde land på listen over værst ramte lande (Jp International s. 14 Reuters, mandag 15. juni 2020). Den indiske regering har besluttet, at alle ansatte - både private og offentlige - skal installere en ny app og lade sig spore under coronakrisen. appen '''Årogya Setu (Sundhedsbro)''' blev lanceret i april. Den indeholder et bluetooth- og gpssystem, der kan holde øje med, hvor folk befinder sig. Systemet er udviklet af Indiens nationale informationscenter. Den nye app kan blandt andet bruges til at opspore smittekæder, hvis en person bliver testet positiv for coronavirus. (Reuters 3. maj 2020). I dag er der over 100.000 bekræftede coronasmittede og '''3163 er døde'''. smitteudbredelsen synes at tage til. (AFP 20. maj 2020). Indien er nu det fjerde land i verden, der registrerer flere end en halv million smittede, som USA, Brasilien og Rusland. Det er særligt i landets største byer - herunder hovedstaden New Delhi - at smittetallet stiger drastisk. Udviklingen tegner ikke til at vende. eksperter har rådgivet den indiske regering til at sætte fokus på at nedbringe antallet af døde. Det er lige nu små 15.685. (Reuters citeret i JP International s. 14, 28. juni 2020). Indien, der har 1,3 mia. indbyggere, har som det tredje land i verden registreret over 1 mio. mennesker, smittet med coronavirusset. dødstallet steg fredag til over 25,600. (JP International s. 12, 18. juli 2020). '''55.000 smittede - på et døgn'''. De indiske sundhedsmyndigheder oplyste, at rekordhøjden skete for anden dag i træk. I alt 1,64 mio. mennesker er blevet testet positiv for coronavirus. Det seneste døgn er yderligere 779 personer døde. Dermed stiger det officielle dødstal til 35.747. (Citat fra Ritzau i JP International s. 16, 1. august 2020).
Trods en hurtig og barsk nedlukning i slutningen af marts er Indien blandt de lande, der er hårdest ramt af coronkrisen. '''Det indiske arbejdsmarked er i høj grad båret af lavtlønnede løsarbejdere fra landdistrikterne.''' De tager i milliontal til storbyerne i håb om at tjene penge til deres fattige familier. Med nedlukningen fik løsarbejderne blot få timer til at vende hjem, og dermed var mange tvunget til at blive i storbyerne. Da landet genåbnede i juni, kunne løsarbejderne vende hjem, og smitten spredte sig til landdistrikterne. Foruden de manglende offentlige investeringer står landets virksomheder også over for udfordringer med at få løsarbejderne tilbage til produktionsvirksomhederne i byerne. Dertil kommer, at landets banksektor igen er ramt af enorme tab på lån, som lånerne ikke betaler tilbage som aftalt. Konsekvensen er, at der er endnu færre penge til private investeringer. (Citat fra JP Erhverv Global s. 11, 31. juni 2020 af Niels Dall-Hansen). '''Indisk fly forulykkede under kraftig regn og voldsomme vindstød 7. august 2020.''' Et Bo-eing 737-fly fra Air India Express kom fra Dubai, hvor det havde hentet indere hjem, som var strandet på grund af coronapandemien. Flyet forulykkede i lufthavnen ved byen Kozhikode (Calicut) i det sydvestlige Kerala. Landingsbanen går i den ene ende stejlt nedad. Flyet blev smadret og brækket over. 18 døde, heriblandt flyets to piloter og 4 børn, og 16 alvorligt kvæstede. Der var 190 passagerer om bord. En embedsmand fra beredskabet vurderer, at det er et rent held, at flyet ikke brød i brand. (Citat fra JP International s. 16, 9. august 2020, Ritzau). Mange nepalesere rejser til Indien for at arbejde. Men verdens næstmest folkerige nation har oplevet en voldsom stigning i smitte, og landet har nu igangsat en omfattende nedlukning, hvorfor mange af migrantarbejderne sendes hjem til Nepal igen - og der skaber det store problemer med især økonomien. (Citat af artikel af Rasmus Fredsted i JP International s. 10, 18. august 2020).